**Pastel muzical**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel muzical

Îmi scot portativul cu note cromate

Și-l dau după soare să prindă licori

Din muguri de raze cu sevă brodate,

Îl fac șevalet, evantai de culori.

Aș vrea să atingi cu gândul penelul

Și mâna-ţi fragilă să alunge umori,

De mijloc te ţin, duios e pastelul,

Te mângâi ușor să te scap de strânsori.

Alegi un profil, cu păru-ţi spre noapte

Prin note ingenue pianul dictează

Alung două umbre pe pielea-ţi de lapte,

Sonetul din clape...te iubesc!, îţi pictează.

Cu roșu bordo mi-aș dori să-ţi fac buze

Dansezi aţipită sărutând ritmul dens,

De-un alb transparent ai priviri de meduze

Iar eu îţi șterg ochii cu dorul intens.

E noapte-n ferești dar perdeaua-nflorată

Aruncă spre tine văpăi de mistere

Te-nconjur cu șoapte, ești stea apărată

De sufletul meu si de ritmuri din sfere.

O pânză simfonică-ţi sculptează contur

Iar eu mă apropii să-i dau tușe clare,

Curcubeu din văzduh înflorește-mprejur

Și plutești risipită-n acuarele de soare.

Amestec oranj cu chemări din penumbre

Tu îţi rezemi iubirea de cuvintele mele,

Libretul divin ţi-a gonit gânduri sumbre

Și te lepezi de temeri protejată de stele.

Veșmintele-ţi nu-s...și te vrei înrămată

De braţele mele și lipită să-mi stai...

De-acum fericirea-i aievea pictata

În acorduri murale și în pacea din Rai.

Marian Puscasiu

Mai 2015